डीटीओ कार्यालय में सीसीटीवी कैमरों से होगी निगरानी
परिवहनविभाग में होने वाले छोटे से छोटे के कार्यों की निगरानी अब एक कक्ष में बैठे डीटीओ कर सकेंगे। इसके लिए लंबे समय से उठ रही मांग को देखते हुए हाल ही में कार्यालय में चार स्थानों पर सीसीटीवी कैमरे लगाए गए हैं, जिन्हें शुरू भी कर दिया है।
अब विभाग की ओर से कर्मचारियों के साथ बाहर से लाइसेंस अन्य कार्यों के लिए कार्यालय में आने वालों की निगरानी रखी जा सकेगी। पूरे प्रदेश के सभी आॅफिसों में लंबे समय से यह प्रक्रिया चल रही थी, लेकिन जिला मुख्यालय पर अब तक कैमरे नहीं लगे होने से विभागीय काम -काज को देखते हुए पारदर्शिता पर आए दिन सवाल उठ रहे थे। मॉनिटरिंग के लिए सीसीटीवी कैमरे लगाने का निर्णय लिया है।
डीटीओ कक्ष में लगाई एलईडी डिसप्ले
परिवहनविभाग में लाइसेंस के सत्यापन से लेकर मुख्य दरवाजे पर सीसीटीवी कैमरे लगाए गए हैं। डीटीओ विभाग में एक कैमरा मुख्यद्वार पर एक रिकॉर्ड रूम में, एक कैमरा गैलरी में और एक कैमरे को सत्यापन कक्ष में लगाया गया है। वहीं सभी कैमरों को डीटीओ के चेंबर में लगी एलईडी से जोड़ा गया है।
^आॅफिस में काम करने वाले सभी कर्मचारियों आने वाले लोगों की निगरानी के लिए कार्यालय में चार सीसीटीवी कैमरे लगवाए गए हैं, जो शुरू हो गए हैं। इससे विभागीय कामकाज में पारदर्शिता बनी रहेगी। वहीं विभाग के कार्यालय को अप्रैल से नए भवन में शिफ्ट करने की तैयारी शुरू कर दी है। -दिनेश सिंह सागर, डीटीअो
बारां. डीटीओ कार्यालय पर लगा सीसी टीवी कैमरा।
bho_Deva hin_Deva hin_Deva hne_Deva hin_Deva hin_Deva bho_Deva